b'\n_START_ARTICLE_\nCesar \xc5\xa0omu\n_START_SECTION_\nTradicionalna zgodba\n_START_PARAGRAPH_\nNe poznamo njegovega osebnega imena (imine) pred vzponom na krizantemski prestol. Poznali so ga kot O\xc5\xa1i-hiraki Tojosakura-hiko-no-mikota. \xc5\xa0omu je bil sin cesarja Monmuja in Fud\xc5\xbeivara no Mijako, h\xc4\x8derke Fud\xc5\xbeivara no Fuhita. Imel je \xc5\xa1tiri cesarice ter \xc5\xa1est cesarskih sinov in h\xc4\x8dera.\n_START_SECTION_\nTurneja v vzhodne province\n_START_PARAGRAPH_\nKo so bojni manevri upora Fud\xc5\xbeivara no Hirocuguja \xc5\xa1e potekali, se je cesar v 10. mesecu 12. leta nenga\xc2\xa0Tenpjo (november 740) odpravil iz prestolnice v Hejd\xc5\xbeo-kjoju (Nara) in potoval na vzhod preko mest Horiko\xc5\xa1i (\xe5\xa0\x80\xe8\xb6\x8a\xe9\xa0\x93\xe5\xae\xae, danes Cuge), Nabari, Ao (\xe5\xae\x89\xe4\xbf\x9d\xe9\xa0\x93\xe5\xae\xae, danes Aojama) v Kavagu\xc4\x8di v okro\xc5\xbeju\xc2\xa0I\xc4\x8di\xc5\xa1i province Ise\xc2\xa0(danes del mesta Cu, v\xc4\x8dasih imenovan Hakusan), kjer se je z dvorom umaknil v za\xc4\x8dasno pala\xc4\x8do. Eden od njegovih generalov je ostal in upravljal prestolnico.\xc2\xa0Prav \xc5\xa0omu se je verjetno bal podpornikov Fud\xc5\xbeivar v Nari. S svojo prisotnostjo je sku\xc5\xa1al pomiriti nemire, \xc4\x8de bi se te netili v provincah de\xc5\xbeele.\xc2\xa0Po \xc5\xa1tirih dneh potovanja po mo\xc4\x8dnem de\xc5\xbeju in blatu so na 2. dan 11. meseca 12. leta nenga\xc2\xa0Tenpjo (25. november 740) prispeli v Kavagu\xc4\x8di. Nekaj dni kasneje so izvedeli za Hirocugujev uboj in da je bil upor zatrt._NEWLINE_Kljub dobri novici se cesar ni takoj vrnil v Hejd\xc5\xbeo-kjo, ampak ostal \xc5\xa1e 9 dni v Kavagu\xc4\x8diju. Nadaljeval je pot proti vzhodi in potem proti severu mimo province Mino, potem pa na zahod ob obali jezera Biva do Kunija v provinci Jama\xc5\xa1iro (danes Kizugava), ki ga je dosegel 15. dan 12. meseca 12. leta nenga\xc2\xa0Tenpjo (6. januar 741). Vmes se je ustavil v mestu Akasaka (\xe8\xb5\xa4\xe5\x9d\x82\xe9\xa0\x93\xe5\xae\xae, danes Suzuka),\xc2\xa0okro\xc5\xbeju Asake (\xe6\x9c\x9d\xe6\x98\x8e\xe9\x83\xa1, danes Jokka\xc4\x8di), mestu\xc2\xa0I\xc5\xa1iura (\xe7\x9f\xb3\xe5\x8d\xa0\xe9\xa0\x93\xe5\xae\xae, danes Tado), okro\xc5\xbeju\xc2\xa0Tagi (\xe5\xbd\x93\xe4\xbc\x8e\xe9\x83\xa1, danes Joro), mestih Fuva (\xe4\xb8\x8d\xe7\xa0\xb4\xe9\xa0\x93\xe5\xae\xae, danes Taruj), Jokokava (\xe6\xa8\xaa\xe5\xb7\x9d\xe9\xa0\x93\xe5\xae\xae, danes Santo\xc2\xa0ali Majhara), Inukami (\xe7\x8a\xac\xe4\xb8\x8a\xe9\xa0\x93\xe5\xae\xae, danes Hikone),\xc2\xa0okro\xc5\xbeju Gamo\xc2\xa0(\xe8\x92\xb2\xe7\x94\x9f\xe9\x83\xa1, danes blizu Joka\xc4\x8dija) in\xc2\xa0mestih Jasu (\xe9\x87\x8e\xe6\xb4\xb2\xe9\xa0\x93\xe5\xae\xae, danes Jasu\xc2\xa0ali Morijama), Avazu (\xe7\xa6\xbe\xe6\xb4\xa5\xe9\xa0\x93\xe5\xae\xae, danes Ocu) ter\xc2\xa0Tamanoj (\xe7\x8e\x89\xe4\xba\x95\xe9\xa0\x93\xe5\xae\xae, danes Jama\xc5\xa1ina-ku, Kjoto). Na 15. dan 12. meseca 12. leta nenga Tenpjo (6. januar 741) je razglasil Kuni-kjo za novo prestolnico. Ker se nahaja med hribi in ob reki severno od Nare, je Kuni zlahka obranljiv. Poleg tega je bilo obmo\xc4\x8dje povezano z Ta\xc4\x8diban no Moroejem, ministrom na desni, medtem ko je bila Nara sredi\xc5\xa1\xc4\x8de klana Fud\xc5\xbeivara.\n_START_SECTION_\nZapu\xc5\xa1\xc4\x8dina\n_START_PARAGRAPH_\n\xc5\xa0omu, zaprise\xc5\xbeen budist, je najbolj znan kot naro\xc4\x8dnik \xc5\xa1estnajstmetrskega kipa Buda Vajrokana (tudi Dajbucu, Veliki Buda"), ki ga je dal leta 743 zgraditi pri templju Todaj-d\xc5\xbei v Nari. Za tisti \xc4\x8das je bil to velik projekt in kasnej\xc5\xa1i pisci kronik so ga obto\xc5\xbeili, da je z njim porabil vse dr\xc5\xbeavne rezerve brona in \xc5\xbelahtnih kovin. Leta 752 je priredil praznovanje "odpiranja o\xc4\x8di" velikega Buda._NEWLINE_Leta 741 je ustanovil sistem templjev na de\xc5\xbeeli, s \xc4\x8dimer je pri\xc5\xa1el bli\xc5\xbeje kot katerikoli cesar temu, da bi Japonsko razglasil za budisti\xc4\x8dno de\xc5\xbeelo. Poleg tega je odredil praznovanje dneva\xc2\xa0ohigan, ki je budisti\xc4\x8dni praznik ob spomladanskem in jesenskem enakono\xc4\x8dju._NEWLINE_Cesar \xc5\xa0omu je umrl v starosti 56 let. Dejanski kraj cesarjevega groba je znan. Tradicionalno ga \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du (misasagi) v Nari. Cesarska hi\xc5\xa1a je posvetila to lokacijo kot njen mavzolej. Uradno se imenuje\xc2\xa0Sahojama no minami no misasagi. Grob se lahko obi\xc5\xa1\xc4\x8de v Horend\xc5\xbei-\xc4\x8doju v mestu Tenri blizu Nare.\xc2\xa0Cesarski grob cesarice dru\xc5\xbeice Komjo se nahaja blizu.'